2









 PATVIRTINTA

                                                                                                     Zarasų sporto centro direktoriaus 

                                                                                                     2018 m. rugsėjo 11 d. įsakymu Nr. V- 55
ZARASŲ SPORTO CENTRO 

NEFORMALIOJO ŠVIETIMO MOKYTOJO  PAREIGYBĖS APRAŠYMAS

I SKYRIUS

PAREIGYBĖ


1. Zarasų sporto centro neformaliojo švietimo mokytojas yra darbuotojas, dirbantis pagal darbo sutartį. Sporto centro neformaliojo švietimo mokytojo pareigybė priskiriama kvalifikuotų darbuotojų grupei. 

2. Pareigybės lygis – A2 arba B.

3. Neformaliojo švietimo mokytojas pavaldus tiesiogiai direktoriui
II SKYRIUS

 SPECIALŪS REIKALAVIMAI ŠIAS PAREIGAS EINANČIAM NEFORMALIOJO ŠVIETIMO MOKYTOJUI

4. Asmuo, einantis šias pareigas ir dirbantis pagal FŠPU programas, turi atitikti šiuos specialius reikalavimus:

4.1. Turėti mokytojo kvalifikaciją;

4.2. turėti aukštąjį ( aukštesnįjį įgytą iki 2009 m. ar specialų vidurinį įgytą iki 1995 m.) išsilavinimą, per metus nuo darbo pradžios privalo išklausyti švietimo ir mokslo ministro nustatyta tvarka pedagoginių ir psichologinių žinių kursą;

4.3. mokėti naudotis informacinėmis technologijomis (MS Word, MS Excel, MS Outlook, MS Office programiniai paketai), turėti bazinę kompiuterinio raštingumo kvalifikaciją,  atsižvelgiant į reikalavimus, nustatytus Lietuvos Respublikos švietimo ir mokslo ministro įsakymu;

4.4. taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;
4.5. išmanyti Lietuvos Respublikos darbo kodeksą, Lietuvos Respublikos švietimo įstatymą, Geros mokyklos koncepciją, ugdymo programas, sporto centro nuostatus ir darbo tvarkos taisykles, kitus teisės aktus reglamentuojančius mokinių ugdymą ir neformaliojo švietimo mokytojo darbą;

4.6. Būti pareigingas, darbštus, kūrybiškas, gebėti bendrauti, planuoti veiklą, operatyviai priimti sprendimus, būti nepriekaištingos reputacijos, kaip ji apibrėžta Lietuvos Respublikos švietimo įstatyme;


4.7.  pasitikrinti sveikatą ir turėti galiojančią Asmens medicininę kortelę;


4.8. turėti galiojantį privalomų higienos įgūdžių ir pirmosios pagalbos mokymų pažymėjimą;


4.9. gebėti užtikrinti mokinių saugumą, emociškai saugią ugdymosi aplinką, reaguoti į smurtą ir patyčias pagal sporto centro nustatytą tvarką.
III SKYRIUS

 ŠIAS PAREIGAS EINANČIO NEFORMALIOJO ŠVIETIMO MOKYTOJO FUNKCIJOS

5. Šias pareigas einantis neformaliojo švietimo mokytojas vykdo šias funkcijas:


5.1. pagal sporto centro ugdymo planą, FŠPU programas veda užsiėmimus – treniruotes, organizuoja mokymo grupių kontrolinių normatyvų laikymą, dalyvauja sporto centro varžybų kalendoriuje numatytose varžybose; 
5.2. rengia sportinio ugdymo planus, vykdo mokinių pažangos analizę, informuoja apie jų pasiekimus ir pažangą mokinio atstovus, tobulina profesines kompetencijas, skiria laiko savišvietai, esant galimybėms organizuoja ir dalyvauja sportinėse sveikatingumo stovyklose;


5.2.1. teikia grupių sąrašus, iki rugsėjo 10 d. pilnai sukomplektuoja mokymo grupes; 


5.2.2. teikia protokolus mokinių meistriškumo pakopoms nustatyti, 


5.2.3. teikia sporto centrui prašymus dėl sportininko atleidimo nuo Zarasų rajono savivaldybės tarybos nustatyto mokesčio už neformalųjį švietimą;


5.2.4. neleidžia sportininkams, neturintiems gydytojo pažymos lankyti pratybų, dalyvauti varžybose;

5.2.5.  ruošia inventorių dalyvauti treniruotėse ir varžybose.
5.3. Organizuoja ir dalyvauja renginiuose sporto bendruomenei. Padeda vykdyti (teisėjauja) įvairių sporto  sporto šakų varžybas. Dalyvauja sporto centro organizuojamuose susirinkimuose posėdžiuose, savivaldos institucijose. Neformaliojo švietimo mokytojų posėdžiuose skaito pranešimus ir dalijasi gerąja patirtimi. Pagal kompetenciją dalyvauja kuriant ir tobulinant sporto centro ugdymo turinį ir padeda įgyvendinti kūno kultūros ir sporto politiką savivaldybės teritorijoje. Teikia informaciją tėvams (globėjams, rūpintojams) ugdymo klausimais ir vykdo jų švietimą.
IV SKYRIUS

BENDROSIOS NUOSTATOS

6. Neformaliojo švietimo mokytojo pareigybės aprašymas tvirtinamas sporto centro direktorius įsakymu ir su juo supažindinamas  neformaliojo švietimo mokytojas.
_______________________________
